31998D0536
L 251/39
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 3 септември 1998 година
относно установяване на списък с национални референтни лаборатории за откриване на остатъци
(нотифицирано под номер С(1998) 2487)
(текст от значение за ЕИП)
(98/536/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 96/23/ЕО на Съвета от 29 април 1996 г. относно мерките за контрол на определени вещества и остатъци от тях в живи животни и животински продукти и за отмяна на Директиви 85/358/ЕИО и 86/469/ЕИО и на Решения 89/187/ЕИО и 91/664/ЕИО (1), и по-специално член 14, параграф 1 от нея,
като има предвид, че член 14, параграф 1 от Директива 96/23/ЕО предвижда, че поне една национална референтна лаборатория трябва да бъде посочена от всяка държава-членка за откриване на определени вещества и остатъци, така че всеки остатък или група остатъци да не бъдат предоставяни на повече от една национална референтна лаборатория; като има предвид, че в тази връзка до 31 декември 2000 г. държавите-членки могат да продължат да поверяват тестването на същия остатък или група остатъци на няколко национални лаборатории, които те посочват като приоритетни до датата на приемане на посочената директива;
като има предвид, че член 14, параграф 1 от Директива 96/23/ЕО определя задачите на тези национални референтни лаборатории за откриване на остатъци и предвижда, че Комисията следва да въведе списък с такива национални референтни лаборатории;
като има предвид, че приложението към настоящото решение трябва да бъде преразгледано най-късно до 31 декември 2000 г.;
като има предвид, че за правна яснота определени разпоредби от Решение 93/257/ЕИО на Комисията от 15 април 1993 г. относно определяне на референтните методи и списъка с национални референтни лаборатории за откриване на остатъци (2) следва да бъдат отменени;
като има предвид, че мерките, предвидени в настоящото решение, са в съответствие със становището на Постоянния ветеринарен комитет.
ПРИЕ НАСТОЯЩОТО РЕШЕНИЕ:
Член 1
Националните референтни лаборатории за откриване на остатъци, посочени съгласно член 14 от Директива 96/23/ЕО, са изброени в приложението по-долу.
Член 2
Член 4 от Решение 93/257/ЕИО и приложението към него се отменят.
Член 3
Настоящото решение ще бъде преразгледано най-късно на 31 декември 2000 г.
Член 4
Адресати на настоящото решение са държавите-членки.
Съставено в Брюксел на 3 септември 1998 година.